laion/Wikipedia-Exotic huggingface dataset:
Meie maa

"Meie maa" on Eesti Kirjanike Kooperatiivi väljaandel Bernard Kangro ja Valev Uibopuu toimetusel neljas köites aastail 1955–1957 Lundis ilmunud koguteos (alapealkiri "Eesti sõnas ja pildis"). Raamat annab maakondade kaupa geograafilise ja ajaloolise ülevaate Eestist, nagu ta oli Nõukogude Liidu okupatsiooni eel. Viienda köitena pidi ilmuma üldosa, mis ilmus hiljem pealkirjaga "Eesti Vabariik 1918–1940. Ajalooline ülevaade sõnas ja pildis" Evald Uustalu koostatuna 1968. aastal. Tallinn (autorid Gert Helbemäe, Bernard Kangro, Juhan Kokla, Eduard Kägi, Valentin Lind, Mihkel Mathiesen, Ervin Pütsep, Artur Raud, Arnold Soom, Armin Tuulse, Valev Uibopuu) Harjumaa–Järvamaa (autorid Bernard Kangro, Johannes Kaup, Arnold Kivimäe, Eerik Laid, Johannes Lepiksaar, Oskar Mänd, Karl Ristikivi, Gustav Ränk, Andrus Saareste, Herbert Salu) Virumaa (autorid Jaan Kopvillem, Eerik Laid, Johannes Lepiksaar, Aksel Mark, Karl Ristikivi, Gustav Ränk, Andrus Saareste, Herbert Salu) Narva (autorid Harald Riipalu, Arnold Soom, Valev Uibopuu) Läänemaa–Hiiumaa (autorid Bernard Kangro, Hans Kauri, Juhan Kokla, Hjalmar Pöhl, Karl Ristikivi, Gustav Ränk, Arnold Soom, Kuno Thomasson, Armin Tuulse, Valev Uibopuu) Saaremaa (autorid Evald Blumfeldt, Erik Haamer, Konstantin Kanep, Bernard Kangro, Mihkel Kõvamees, Johannes Lepiksaar, August Mälk, Karl Ristikivi, Gustav Ränk, Rudolf Schmuul, Armin Tuulse) Pärnumaa (autorid Richard Indreko, Bernard Kangro, Jaan Kask, Johannes Lepiksaar, Karl Ristikivi, Gustav Ränk, Andrus Saareste, Arnold Soom, Armin Tuulse, Otto A. Webermann) Viljandimaa (autorid Bernard Kangro, Johannes Kaup, Eerik Laid, Johannes Lepiksaar, Ants Murakin, Arvo Mägi, Gustav Ränk, Arnold Sepp, Arnold Soom, Armin Tuulse, Juhan Viidang) Tartumaa (autorid Edgar Kant, Hans Kauri, Eerik Laid, Aksel Mark, Arvo Mägi, Julius Mägiste, Vello Pekomäe, Gustav Ränk, Andrus Saareste, Kuno Thomasson, Valev Uibopuu) Tartu (autorid Juhan Aavik, Evald Blumfeldt, Bernard Kangro, Voldemar Kures, Arvo Mägi, Julius Mägiste, Juhan Nõmmik, Eduard Reining, Karl Ristikivi, Arnold Soom, Armin Tuulse) Valgamaa (autorid Juhan Ilves, Richard Indreko, Bernard Kangro, Raimond Kolk, Mihkel Kont, Johannes Lepiksaar, Salme Raatma, Arnold Soom, Armin Tuulse, Valev Uibopuu) Võrumaa (autorid Artur Adson, Richard Indreko, Bernard Kangro, Raimond Kolk, Peeter Lindsaar, Aksel Mark, Karl Ristikivi, Gustav Ränk, Herbert Salu, Henrik Sepp, Armin Tuulse, Valev Uibopuu, Peeter Voolaid) Petserimaa (autorid Richard Indreko, Hans Kauri, Peeter Lindsaar, Aksel Mark, Julius Mägiste, Anton Parts, Gustav Ränk, Armin Tuulse)
Bukarest

Bukarest (rumeenia București [bukur'eštj]) on Rumeenia pealinn. Elanike arv on 2 082 000 (2005, arvestuslikult). Asulat on esmamainitud 1459. aastal. Rumeenia pealinn on Bukarest alates 1862. aastast. 2002. aasta andmetel oli Bukaresti elanikest rumeenlasi 97,03%, mustlasi 1,42%, ungarlasi 0,30%, juute 0,13%, türklasi 0,13%, sakslasi 0,12%, kreeklasi 0,08% ja venelasi 0,06%. Bukarestis asuvat Nicolae Ceaușescu ehitada lastud Parlamendipaleed peetakse Pentagoni järel maailma suuruselt teiseks hooneks (üldpindala 350 000 m²). Bukaresti Henri Coandă rahvusvaheline lennujaam asub Otopenis, 16,5 km Bukarestist põhja pool. Curtea Nouă 2021 Romanian census  Bukarest – pildid, videod ja helifailid Wikimedia Commonsis Bukaresti linnavalitsuse koduleht Bukaresti interaktiivne kaart http://www.bukarest.ro/
Dolby Theatre

Dolby Theatre (varem tuntud kui Kodak Theatre) on teater Los Angeleses Hollywoodi linnaosas kaubandus- ja meelelahutuskeskuses Hollywood and Highland. Hollywood Boulevardi ja North Highland Avenue vahel asuv teater avati 9. novembril 2001. Suur saal mahutab kuni 3332 inimest. Teatris toimuvad iga-aastased Oscari gala üritused, alates 2002. aastast ka "American Idoli" finaal. Ametlik koduleht
Marin Mõttus

Marin Mõttus (sündinud 4. aprillil 1960 Tallinnas) on eesti tõlkija ja diplomaat. 1983. aastal lõpetas Mõttus Tartu Riiklikus Ülikooli eesti keele ja kirjanduse erialal. 2000. aastal sai ta Madridi Diplomaatide Koolis ja Complutense Ülikoolis rahvusvaheliste suhete magistrikraadi. Ta on töötanud Tallinna Ühisgümnaasiumis ja Tallinna Tehnikaülikoolis õpetajana, samuti uudisteagentuuri Baltic News Service välisuudiste toimetuses. Mõttus on tõlkinud ilukirjandust hispaania keelest eesti keelde. 1997. aastast töötab Mõttus välisministeeriumis, kus ta alustas tööd ministeeriumi pressisekretärina. Aastatel 2002–2005 töötas Mõttus majandusdiplomaadina Eesti saatkonnas Madridis, seejärel büroodirektorina välisministeeriumi poliitikaosakonnas. Marin Mõttus juhtis Eesti erimissiooni Iisraelis, mille raames valmistas ette suursaatkonna avamist ning oli alates saatkonna avamisest Tel Avivis 2009. aastal Eesti ajutine asjur Iisraelis. Alates 2010. aasta oktoobrist on Mõttus Eesti Vabariigi erakorraline ja täievoliline suursaadik Portugalis. 2012. aasta veebruari lõpust on ta ühtlasi Eesti Vabariigi erakorraline ja täievoliline suursaadik Marokos. Marin Mõttus räägib eesti, inglise, hispaania, portugali ja vene keelt. Luisa Josefina Hernández "Igatsus Trooja järele". Loomingu Raamatukogu, 1991 Gabriel Garcia Marquez "Armastus koolera ajal". Varrak, 1995 Javier Marías "Nii valge süda". Varrak, 2002 Gabriel García Márquez "Armastusest ja teistest deemonitest". Madrid : Mediasat Group / Eesti Päevaleht (levitaja), 2008 Välisministeerium, välisesindused, Portugal "Välisministeerium, välisesindused, Maroko". Originaali arhiivikoopia seisuga 2. jaanuar 2011. Vaadatud 28. juunil 2022. "Eesti suursaadik Marokos andis üle volikirja" ERR, 29. veebruar 2012
Marin (eesnimi)

Marin on eesnimi. Eri keeltes võib see olla nii naise- kui ka mehenimi. Eestis elas Rahvastikuregistri andmetel 8. mai 2012 seisuga 179 Marini-nimelist inimest. 1. jaanuari 2023 seisuga oli Eestis eesnimi Marin 186 naisel ja alla 5 mehel. Marin oli populaarsuselt 578. naisenimi. Ameerika Ühendriikides kuulus Marin naisenimena 1000 populaarseima lastele pandud nime hulka aastail 2004–2008. Kõrgeim koht oli 2004. aasta 835. koht. Marin Barleti, albaania päritolu humanist, ajaloolane, preester Marin Ceauşescu, rumeenia diplomaat Marin Chapelier, anarhistlik kirjanik Marin Constantin, rumeenia helilooja ja koorijuht Marin Drinov, bulgaaria ajaloolane Marin Držić, horvaatia näite- ja proosakirjanik Marin Kolev, bulgaaria maadleja Marin Marais, prantsuse helilooja Marin Mersenne, prantsuse munk, filosoof ja matemaatik Marin Mustatã, rumeenia vehkleja Marin Pircălabu, rumeenia maadleja Marin Hinkle, USA näitleja Marin Laak, eesti kirjandusteadlane Marin Mägi, eesti näitleja Marin Mõttus, eesti tõlkija ja diplomaat Marin Pärtel, eesti tõlkija https://www.eesti.ee/portaal/rrteenus.nimede_stat[alaline kõdulink] https://www.stat.ee/nimed/Marin Popular Baby Names USA populaarsed lapsenimed
Marin

Marin on eesnimi. Marin on perekonnanimi. Marin on vald Prantsusmaal Rhône-Alpes'i piirkonnas Le Marin, linn Martinique'is Marini maakond USAs California osariigis Marin City, asula Californias Marini maakonnas Marin Bikes, California jalgrattatootja Marín
Transilvaania

Transilvaania (ladina Transsilvania ('maa metsa(de) taga'); rumeenia Ardeal, ungari Erdély, saksa Siebenbürgen ja poola Siedmiogród ('seitsme linnuse maa'); türgi Erdel) on ajalooline piirkond tänapäeva Rumeenias. Väga üldistatult on Transilvaania kolmnurkse kujuga, mille külgedel olevad mäestikud on looduslikud piirid Transilvaania ja teiste piirkondade vahel. Transilvaania Alpid eraldavad Transilvaania lõuna poolt Valahhiast ja edela poolt Banaadist. Ida-Karpaadid eraldavad Transilvaania ida ja kirde poolt Moldovast ning põhja poolt Marmaatiast. Lääne-Transilvaania mäed eraldavad Transilvaania lääne poolt Banaadist ja Krisaaniast. Ainult kaks suurt jõeorgu avavad Transilvaania lääne poole - põhja poolt Lääne-Transilvaania mägesid paiknev Someși jõe org ja lõuna poolt Lääne-Transilvaania mägesid paiknev Mureși jõe org. Ajaloo jooksul on Transilvaania kuulunud nii Ungari koosseisu kui olnud ka aastatel 1570-1867 (pool)iseseisev vürstiriik. Esimese maailmasõja tulemusena kuulub Transilvaania Rumeeniale, kuid Teise maailmasõja ajal kuulus Transilvaania põhjaosa Ungarile.  Pikemalt artiklis Põhja-Transilvaania Tänapäeval kasutatakse Rumeenias Transilvaania mõistet tihti laiemalt kui ajalooliselt. Laiemas tähenduses katab Transilvaania 16 maakonda: Alba, Aradi, Bistrița-Năsăudi, Brașovi, Caraș-Severini, Bihori, Cluji, Covasna, Harghita, Hunedoara, Maramureși, Mureși, Sălaji, Satu Mare, Sibiu ja Timiși maakond. Neist Alba, Bistrița-Năsăudi, Brașovi, Cluji, Covasna, Harghita, Hunedoara, Mureși ja Sibiu maakond on põhiosas ajaloolises Transilvaanias, Sălaji maakond jaguneb ajaloolise Transilvaania ja Krisaania vahel. Transilvaania ajalugu Transilvaania valitsejate loend Transilvaania kindluskirikuga asulad Transilvaania sõjaväestatud piiriala
Tudor Vaughan

Sir John Charles Tudor Vaughan VR I/1 (4. veebruar 1870 – 26. aprill 1929 Stockholm) oli Suurbritannia diplomaat. Ta nimetati Suurbritannia saadikuks Tšiilis 11. oktoobril 1918, saadikuks Lätis ja Eestis 20. novembril 1922 (andis volitused Riigivanemale 19. aprillil 1923), saadikuks Rootsi 19. detsembril 1927, esitas lahkumiskirja Riigivanemale 16. jaanuaril 1928. Sir Tudor Vaughan surnud. Vaba Maa, 28. aprill 1929, nr.98, lk. 1.
Edmund Monson

Sir Edmund St. John Debonnaire John Monson, 3. baronet (9. september 1883 – 1969) oli Suurbritannia diplomaat. Ta oli Suurbritannia saadik Colombias aastail 1929–1929, Mehhikos aastail 1929–1934, Balti riikides 1934–1937 ja Rootsis 1938–1939.
Hüdrometeoroloogia

Hüdrometeoroloogia on teadusharu, mis käsitleb vee ringkäiku atmosfääris. Hüdromeetria Eesti kirjakeele seletussõnaraamat, 2009. [1]
Happesadenemine

Happesadenemine on happeliste ühendite (sh happesademete) langemine maa, vee või ehitiste pinnale. Kuivsadenemine Märgsadenemine Keskkonnasõnaraamat 2004 [1] (vaadatud 14.02.2012)
Destilleeritud vesi

Destilleeritud vesi (inglise distilled water) on destillatsiooni teel saadud (aurustatud ja seejärel kondenseeritud) ja lahustunud lisandeist (peamiselt sooladest) puhastatud vesi. Kuivjääk destilleeritud vees ei ületa 0,1 mg/l. Destilleeritud vee kuivjääk on eri andmeil 0,1 kuni 5 mg/l. Vee erijuhtivus (ρ) on TEA entsüklopeedia kohaselt ligikaudu 2 x 105 Ωm; Tartu Ülikooli molekulaar- ja rakubioloogia instituudis müüdava RO-EDI süsteemis eelpuhastatud vee erijuhtivus on 5–15 MΩ/cm, ülipuhta (PCR-i ja koekultuuri kvaliteediga) vee erijuhtivus 18,2 MΩ/cm. Keemiliste võtetega kaks korda destilleeritud vett nimetatakse bidestilleeritud veeks ehk bidestillaadiks. Vaatamata destilleeritud vee väiksemale lahustunud gaaside sisaldusele (võrreldes loodusliku veega), on destilleeritud vees süsinikdioksiidi tõttu pH neutraalsest lahusest (pH = 7) märksa väiksem: 5,4–6,6 (tavaliselt u 5,8). Destilleeritud vee regulaarne joomine on inimesele kahjulik, kuna soolavaba vesi viib soolad organismist välja, kahjustades rakke. Soolade ülekülluse korral võib arst siiski destilleeritud vee joomist soovitada. magevesi TEA entsüklopeedia 5. köide, 2010. "Tehnikaleksikon" Tallinn: Valgus 1981; cit. via ESTERM (vaadatud 23. detsembril 2012) Destilleeritud vesi Tartu Ülikooli kodulehel (vaadatud 23. detsembril 2012) Ivo Pilve "Hea vesi ei olegi absoluutselt puhas" Maaleht, 24. aprill 2011 (vaadatud 23. detsembril 2012)
Parima meespeaosatäitja Oscar

Parima meespeaosatäitja Oscar (inglise keeles Academy Award for Best Actor) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia meesnäitlejat, kes mängis peaosa filmis, mis esilinastus eelneval kalendriaastal (arvestatakse Los Angelese maakonna esilinastuse järgi). Auhinnatseremoonial annab auhinna võitjale üle traditsiooni kohaselt eelneva aasta parima naispeaosatäitja Oscari võitja. Selles kategoorias auhinnatakse näitlejaid alates esimesest Oscari-tseremooniast 1929. aastal, kui võitis Emil Jannings rollide eest filmides "The Way of All Flesh" ja "The Last Command". 2022. aasta seisuga on auhind antud 84 näitlejale. Daniel Day-Lewis on kolme Oscariga selle kategooria edukaim näitleja. Rekordilised üheksa korda on auhinnale nomineeritud Spencer Tracy ja Laurence Olivier. Peter O'Toole on enim nomineeritud näitleja, kes pole auhinda võitnud. James Dean on ainuke, keda on postuumselt nomineeritud rohkem kui korra. Peter Finch on ainuke postuumne võitja. Noorim võitja on Adrien Brody, keda autasustati 29-aastaselt rolli eest filmis "Pianist", ja Anthony Hopkins on vanim võitja, võitnud 83-aastaselt rolli eest filmis "Isa". Oscar Parima naispeaosatäitja Oscar "THE 1ST ACADEMY AWARDS: 1929". oscars.org (inglise). Vaadatud 29. mai 2022. Marissa Martinelli (26. aprill 2021). "Anthony Hopkins Oscar win: The autistic actor made history for more than his age". Slate (inglise). Originaali arhiivikoopia seisuga 14. detsember 2021. Vaadatud 31. mai 2022. Oscari auhindade koduleht (inglise) Oscari auhindade andmebaas (inglise)
Salaühing

Salaühing on ühing, mille liikmeskond, eesmärgid, praktikad ja/või tegevuse muud aspektid on osaliselt või täielikult avalikkuse eest varjatud ning teada üksnes kõigile või osadele salaühingu enda liikmetele. Salaühingud on eksisteerinud hiljemalt sumeritel, vanaaja Egiptuses, Indias, Pärsias, Kreekas ja Roomas ning neid tegutseb ka tänapäeval. Salaühinguid on olnud usulise või esoteerilise taustaga, kuid ka revolutsioonilise või kriminaalse iseloomuga. Salaühingu liikmeks vastu võtmine võib toimuda teatud erilise initsiatsiooniriitusena, kus uustulnuk pühendatakse ühingu saladustesse ning kohustatakse vaikima sellest, mida ta saladuskatte all näeb ja kuuleb. Paljude salaühingutega on seotud vandenõuteooriad. Roosiristlased Vabamüürlased Illuminaadid Maffia Ku Klux Klan Valge Lootos Vandenõud maailma valitsemiseks Vandenõuteooria Salaühingud (inglise)
Põhjaveetoiteala

Põhjaveetoiteala ehk neeldumisala ehk infiltratsiooniala on ala, kus maasse imbuv (infiltreeruv) sademe- või pinnavesi toidab põhjavett. Maasseimbumine (infiltratsioon) Keskkonnasõnaraamat 2004 [1] (vaadatud 14.02.2012)
Friedrich Pohlamets

Friedrich Pohlamets (ka Friedrich-Robert Pohlamets, varem Friedrich Poolakes; 4. september 1900 Räpina – 3. märts 1987) oli eesti vaimulik. Ta lõpetas 1920. aastal Hugo Treffneri Gümnaasiumi. Aastatel 1920–1928 õppis ta Tartu Ülikooli usuteaduskonnas. Selle kõrvalt töötas ta koolijuhatajana Leevil (aastatel 1921–1924). Ordineeriti 29. detsembril 1929 õpetajaks. Ta oli aastatel 1929–1931 Võru praostkonna vikaarõpetaja ja 1931–1982 Lääne-Nigula Püha Nikolause koguduse õpetaja. Lisaks hooldas ta aastatel 1945–1948 Ridala Püha Maarja Magdaleena kogudust ning 1945–1956 ja 1960–1965 Martna Püha Martini kogudust. 1982. aastal jäi ta emerituuri. Album Academicum Universitatis Tartuensis 1918–1944. II, lk. 58
Şeref Eroğlu

Şeref Eroğlu (sündinud 25. novembril 1975) on endine Türgi maadleja. Ta on pääsenud võistlema neljadel olümpiamängudel. 1997. aastal nimes FILA ta maailma parimaks maadlejaks. Eesti maadlejatest on temaga 2003. aasta MM-il maadelnud Olari Suislep, kes kaotas 0–9. Şeref Eroğlu veebisaidil Olympedia (inglise)
Filiberto Ascuy

Filiberto Ascuy Aguilera (sündinud 13. oktoobril 1972 Camagüeys Kuubal) on Kuuba endine Kreeka-Rooma maadleja. Ta hakkas maadlemist treenima 1983. aastal. 2005. aastast kuulub FILA Hall of Fame'i. Eesti maadlejatest on temaga maadelnud Valeri Nikitin, kes kaotas 2000. aasta olümpiamängudel Sydneys poolfinaalis 0–6 ja MM-il 2002. punktidega 0–4, ning Tõnis Naarits, kes kaotas 1998. MM-il punktidega 0–4. Filiberto Ascuy veebisaidil Olympedia (inglise)
Islam Dugutšijev

Islam Dugutšijev (sündinud 1. oktoobril 1966) on tšetšeeni rahvusest maadleja. Dugutšijev on võistelnud NSV Liidu, Venemaa ja Aserbaidžaani koondvõistkonnas. Eesti maadlejatest on temaga maadelnud Valeri Nikitin (1992. aasta olümpiamängudel kaotas Nikitin kohtunike häältega, 2000. aasta olümpiamängudel võitis Nikitin punktidega 4:1). 1986 – 2. koht 1988 – 1. koht, Nõukogude Liidu meister 1989 – 1. koht, Nõukogude Liidu meister Islam Dugutšijev veebisaidil Olympedia (inglise) "Ислам Дугучиев" Islam Dugutšijev
Peaministri asetäitja

Peaministri asetäitja on 1934. ja 1938. aasta Eesti Vabariigi Põhiseaduse järgi nimetatud Vabariigi Valitsuse liige, kes täidab peaministri ülesandeid, kui peaminister neid täita ei saa. Konstantin Pätsi viiendas valitsuses oli peaministri asetäitja 24. jaanuarist kuni 27. augustini 1934 Julius Seljamaa, seejärel Kaarel Eenpalu. Kaarel Eenpalu teises valitsuses oli peaministri asetäitja Artur Tupits ja Jüri Uluotsa valitsuses August Jürima. Peaministri ülesandeid on eksiilis täitnud järgmised peaministri asetäitjad: 18. september 1944 – 12. jaanuar 1953 Otto Tief (jäi Eestisse ja langes 10. oktoobril 1944 Nõukogude okupatsioonivõimude kätte vangi) 12. jaanuar 1953 – 22. august 1960 Johannes Sikkar 22. august 1960 – 1. jaanuar 1962 Tõnis Kint 1. jaanuar 1962 – 29. märts 1963 Aleksander Warma 2. aprill 1963 – 23. detsember 1970 Tõnis Kint 8. mai 1971 – 1. märts 1990 Heinrich Mark 1. märts 1990 – 15. september 1992 Enno Penno
Ghani Yalouz

Ghani Yalouz voi Abdelghani Yalouz (sündinud 28. detsember 1968 Casablancas Marokos) on Prantsusmaa Kreeka-Rooma maadleja. Eesti maadlejatest on temaga maadelnud Valeri Nikitin, kes võitis teda 2000. aasta olümpiamängudel punktidega 11-8. Ghani Yalouz veebisaidil Olympedia (inglise)
Alfred Johannes Pupp

Alfred Johannes Pupp (24. veebruar 1892 Saaremaa – 8. november 1945 Stockholm) oli Eesti sõjaväelane (kaptenmajor). Ta oli Eesti sõjalaevade Kõu, Pikker ja Laine komandör. Ohvitseride andmekogu
Jeremei Aipin

Jeremei Aipin (sündinud 27. juunil 1948 Handi-Mansi autonoomses ringkonnas Varjegani külas) on handi kirjanik ja poliitik. 1971. aastal lõpetas ta Handi-Mansi Pedagoogikakooli ja 1976 Moskvas Gorki-nimelise Kirjandusinstituudi. Ta on töötanud jahimajandis, geoloogilistel töödel puurijaabina, raudtee-ehitusel puusepana, raadio- ja telekorrespondendina ning rahvakunsti metoodikakeskuses toimetajana, osalenud etnograafilistel ekspeditsioonidel ja kogunud rahvaluulet. 1996. aastal valmis temast dokumentaalfilm. Eesti režissööri Valentin Kuigi filmis "Hääled" kajastatakse Aipini pürgimist Venemaa Riigiduumasse 1995. aasta detsembris. Filmi linastusel Pärnu visuaalse antropoloogia festivalil osales ka Aipin ise. Samuti on Aipin osalenud Lennart Meri filmis "Toorumi pojad". Kaheksandal soome-ugri rahvaste kirjanike kongressil 2004. aastal Hantõ-Mansiiskis otsustasid osalejad esitada Aipini Nobeli kirjandusauhinna kandidaadiks. Kirjanduslikku tegevust alustas ta 1969. aastal. Ta kirjutab handi rahva elust ja valuprobleemidest. Alguses kirjutas ta emakeeles, handi keele Surguti murdes, aga kuna kirjandusinstituudis suudeti lugeda üksnes venekeelseid käsikirju, hakkas ta kirjutama peamiselt vene keeles. Tema jutte ja romaane on tõlgitud paljudesse Euroopa keeltesse. "Vana seedri varjus" (1986) "Esimese lume ootel" (1990) "Vandemurdja (1995, valikkogu) "Handid ehk koidikutäht" (1990) "Kustuva kolde ääres" (1998) "Jumalaema verisel lumel" (2002, eesti keeles 2008, käsitleb Kazõmi ülestõusu) "Punane narta" (1991) Aipin on olnud Venemaa Föderatsiooni presidendi esindaja Handi-Mansi autonoomses ringkonnas ja Venemaa Riigiduuma liige. Ta on Põhja, Siberi ja Kaug-Ida Põlisrahvaste Assotsiatsiooni esimees. Ta on välja töötanud Venemaa põlisrahvaste põhiõiguste deklaratsiooni projekti. "Jeremei Aipin - eesti filmi kangelane" Eesti Päevaleht, 17. juuli 1996 "Soome-ugri kirjanikud soovivad handile Nobeli preemiat" Virumaa Nädalaleht, 29. september 2004 Eva Toulouze, "Traagiline jõud ja raulik jõud" (Jeremei Aipini ja Juri Vella elust), Looming 11/1999 lk 1698–1705
Alessandro Matri

Alessandro Matri (sündinud 19. augustil 1984 Sant'Angelo Lodigianos) on Itaalia jalgpallur (ründaja), kes mängib Itaalia kõrgliiga klubis Sassuolo- Ta alustas oma karjääri 2002. aastal A.C. Milanis. 2004. aastal liitus ta A.C. Pratoga. 2007. aastal siirdus ta Serie A klubi Cagliari Calcio ridadesse. 2011. aasta 31.jaanuari üleminekuakente viimastel tundidel sõlmis ta hooaja lõpuni kestva laenulepingu Itaalia kõrgliiga klubiga Juventus F.C. Matri tegi oma Juventuse debüüdi juba kaks päeva hiljem, mängides liiga mängus Palermo vastu, mis lõppes 2-1 võiduga Šitsiillastele. 5. Veebruaril, lõi Matri oma esimesed kaks väravat Juventuse eest, oma endise koduklubi Cagliari vastu, kui ta skooris tänu Miloš Krasić i heale söödule ja lõi palli ettenurka esimese värava puhul, ja lõi otse õhust oma teise värava, otsustas tähistamise mõlemal puhul ära jätta. Matri lõi oma kolmanda värava Juventuse eest Derby d'Italias, skoorides peaga ja alistades Internazionale 1–0. Ta ei olnud võimeline skoorima kolmes järjestikus mängus Lecce, Bologna, ja Milani vastu. Oma järgmises mängus, ta skooris oma järjekordse värava, kuigi Juventus suutis kindlustada ainult ühe punkti mängides 2-2 viiki mängu uustulnuka Cesena vastu. 22. juunil, sõlmis Matri ametlikult Juventusega on täislepingu, tema eest makstakse € 15.5 järgmisel 3 aastal. Matri sõlmis lepingu, mis pidi kehtima 2015. aastani. Juventus Serie A (3): 2011–12, 2012–13, 2014–15 Supercoppa Italiana (2): 2012, 2013 Coppa Italia (1): 2014–16  Alessandro Matri – pildid, videod ja helifailid Wikimedia Commonsis
Gravitatsioonipais

Gravitatsioonipais ehk massiivpais on pais, mis püsib paigal raskusjõu mõjul. Pinnaspais Tamm (ehitis) Keskkonnasõnaraamat 2004 [1] (vaadatud 29.02.2012)
Froude'i arv

Froude'i arv on avasängivoolu energeetilist seisundit (st, kas vool on rahulik või käre) kirjeldav dimensioonita suurus. Arv on saanud nimetuse William Froude'i järgi. Froude arv on defineeritud kuiː F r = u 0 g 0 l 0 {\displaystyle \mathrm {Fr} ={\frac {u_{0}}{\sqrt {g_{0}l_{0}}}}} kus u0 on karakteristlik voolukiirus, g0 on üldiselt karakteristlik kehale mõjuv väline väli (tavaliselt raskuskiirendus), ja l0 on karakteristlik pikkus. Reynoldsi arv Käre vool Rahulik vool Laminaarne vool Turbulentne vool Keskkonnasõnaraamat 2004 [1] (vaadatud 29.02.2012)
Progressiivne supranukleaarne paralüüs

Progressiivne supranukleaarne paralüüs või PSP (inglise keeles progressive supranuclear palsy) on kesknärvisüsteemi degeneratiivne haigus. See on ravimatu ja lõpeb surmaga. Eluiga on umbes kuus aastat, kuid võib varieeruda. Tasakaaluhäired Kõnehäired Neelamisraskused Silmade liigutushäired Kuklakangestus Dementsus Muudatused isiksuses Tervendavat ravi ei ole, kuid ravimid võivad leevendada jäikust.
1983. aasta laskesuusatamise maailmameistrivõistlused

1983. aasta laskesuusatamise maailmameistrivõistlused olid 20. maailmameistrivõistlused laskesuusatamises, mis toimusid 20.–27. veebruarini Anterselvas Itaalias. Kuupäev: 26. veebruar Osavõtjaid: 75 võistlejat Riike: Maailmameister 1982: Eirik Kvalfoss Kuupäev: 23. veebruar Osavõtjaid: 71 võistlejat Riike: Maailmameister 1982: Johannes Thingnes Bø Kuupäev: 27. veebruar Osavõtjaid: 18 võistkonda Riike: Maailmameister 1982:  Saksa DV Mathias Jung, Matthias Jacob, Frank Ullrich, Bernd Hellmich
1984. aasta laskesuusatamise maailmameistrivõistlused

1984. aasta laskesuusatamise maailmameistrivõistlused olid 1. maailmameistrivõistlused laskesuusatamises, kus osalesid ka naised. Võistlused toimusid 29. veebruarist 4. märtsini Chamonix's Prantsusmaal. Samal aastal toimusid Sarajevos ka 1984. aasta taliolümpiamängud, mistõttu meestele maailmameistrivõistlusi ei korraldatud. Avalik huvi naiste laskesuusatamise vastu oli sel ajal väga madal. Nõukogude Liidu laskesuusataja Venera Tšernõšova võitis individuaal- ja sprindisõidud. Lisaks kuulus ta teatevõistluse võitnud Nõukogude Liidu võistkonda ning oli kolme kuldmedaliga võistluste edukaim sportlane. Sprindivõistlusel võitis austerlane Andrea Grossegger Austria laskesuusataja esimese ja seni ainsa maailmameistrivõistluste medali. Saksamaa sportlased polnud neil maailmameistrivõistlustel stardis. Kuupäev: 3. märts Osavõtjaid: 35 võistlejat Riike: Kuupäev: 29. veebruar Osavõtjaid: 35 võistlejat Riike: Kuupäev: 4. märts Osavõtjaid: 4 võistkonda
Karüoplasma

Karüoplasma on rakutuumasisene plasma. See sisaldab DNA-d, valke, RNA-d ja erinevaid madalmolekulaarseid ühendeid. Kromosoomid on tuuma olulisimad osad. Enamikus rakkudes neid ei näe, sest kromosoomid on väga peenteks niitideks lahti keerdunud. Alles rakujagunemise alguseks pakitakse nad sedavõrd kokku, et nad muutuvad ülejäänud karüoplasmast eristatavaks.